27 udlændinge er i dag under et grundlovsforhør blevet sigtet for at smugle 100 kilo kokain til Danmark på skib.

Tre personer blev anholdt i Spodsbjerg på Langeland, mens 24 blev anholdt på et fragtskib.

De 27 personer blev anholdt lørdag i en større, koordineret aktion.

Alle tre fik forlænget varetægtsfængslingen. Tre af dem i 25 dage, 14 af dem i 11 dage, mens de sidste 10 personers varetægtsfængsling lyder på 3 gange 24 timer.

Det oplyser Københavns Politi søndag eftermiddag, efter at grundlovsforhøret er afsluttet.

De mange kilo kokain blev kastet fra containerskibet Duncan Island i Langelandsbæltet ud for Langelands østkyst.

Kastede kokain fra fragtskib

Her tog tre mænd imod det i en mindre båd, hvorefter de sejlede kokainen til Spodsbjerg på Langeland. Kokainen blev så pakket i bagagerummet i en bil.

Derefter var planen så, at det skulle transporteres til København og videre til andre ukendte steder i Skandinavien, skriver Københavns Politi i en pressemeddelelse.